Spell words: За шокоманиаци
Така и така съм го подкарал " по какао", та след хляба реших да пробвам и една друга рецепта. Спокойно, поемете дълбоко въздух мили любители на шоколада! :)
Този път какаото е представено в обичайното му амплоа! ;) Ето с това :
Какаови кексчета с шоколад!!!
Както обикновено правя в последно време, ползвах една рецепта, която е за пай, но леко я " префасонирах" и се получиха кексчета. :)))
За да си ги направите, е необходимо да имате следните нещица:
1/2 ч.ч. захар ; ( 1 ч.ч.= 200 мл.)
1/2 ч.ч. кисело мляко ;
1 ч.ч. брашно ;
2 ч.л. равни бакпулвер (половин пакетче от 15 гр.);
1 - 2 прахчета ванилия ;
2 ч.л. с връх натурално какао ;
75 мл. разтопено масло ;
100 гр. черен шоколад ;
А сега да забъркаме сместа за кексчетата.
(в 13 лесни стъпки)
1. Чукваме яйцата и разделяме белтъците от жълтъците.
2. Към жълтъците добавяме захарта и на високи обороти ( с миксер естествено) "бием" докато се поразтвори захарта.
3. Добавяме киселото мляко и продължаваме да "бием".
4. Добавяме пресятото брашно, смесено с бакпулвера, ванилията и какаото и на бавни обороти продължаваме да "бием", докато сместа поеме брашното.
5. Прибавяме разтопеното масло и пак - с миксера.
6. "Избиваме" белтъците на "сняг" и ги добавяме към сместа. Сега разбъркваме внимателно, с лъжица, по посока на часовниковата стрелка ( не обратно, че ще вземе да се пресече) докато сместа поеме "белтъчния сняг".
7. Разпределяме сместа в 12 хартийки, поставени във формата за мъфини.
8. Шоколада предварително сме го начупили на парченца големи, колкото нокътя на кутрето на лявата ръка. Разпределя ме го на 12 равни части ( горе -долу) и го слагаме върху разпределената смес.
9. Печем в предварително загрята фурна на 170-180*, за 20 минути. За по сигурно - проба с клечка.
10. Вадим от фурната, оставяме за малко да поизстинат, изваждаме ги от формата, върху решетка и чакаме да се охладят.
11. ; 12. и 13. Нападаме ги кой както и с каквото желае!
Лично аз ги "комбинирах" с чаша мляко с какао. Нали са какаови, та и компанията им е с какао! :)))
p.s. За "виртуална" почерпка - побързайте, че почти свършиха! :)))
Публикувано от Magiosnika в 21:14 ч.
Admin 23 юни 2011 г., 21:26 ч.
Oo. ..o, бих го тествал - да :)
Moni 23 юни 2011 г., 21:46 ч.
Идвам да тествам, докато има още.:-))
Онова, което е направено с шоколад, е много вкусно; онова, което е направено с много шоколад - е направо фантастично и неустоимо.
Поздравления, изглеждат великолепно!
Magiosnika 23 юни 2011 г., 21:48 ч.
Ами тествай го Admin ! :)Няма да съжаляваш. ;)
Magiosnika 23 юни 2011 г., 21:50 ч.
Мони, заповядай на тестовете! Докато още има , че скоро може и да свърши ! :)))
Поздрави и приятна вечер ! :)
Zvetanka Shahanska 23 юни 2011 г., 22:31 ч.
Miro, обичам шоколад и тези кексчета изглеждат фантастично;)))Благодаря за почерпката!Ммммм-вкусно е:)
Magiosnika 23 юни 2011 г., 22:58 ч.
Цвети,винаги си добре дошла! :)Радвам се, че ти харесват ! :)
Milena 24 юни 2011 г., 0:11 ч.
Бе като гледам и компанията на чинията и тя какаова.:)Тая чиния е като шоколад. А и една шоколадова чаша ми се подава симпатично от снимките.;)
Айде преди лягане няма да си взимам, че от шоколада ще се разсъня. Ама сутринта ще мина, ако е останало нещо за кафето...
Елена 24 юни 2011 г., 7:39 ч.
Идеални са Миро :)Останаха ли?
Magiosnika 24 юни 2011 г., 7:40 ч.
Милена, ми нали е за шокоманиаци - та всичко да напомня ЗА или да е ОТ и СЪС шоколад. :))) Е оставих и малко бяло за цвят ( така де за контраст), че да се вижда кое е за ядене и кое не е !;) Току виж в суматохата някой по погрешка вземе, че наръфа посудата ! :)))
За сутрешното кафе съм ти скрил едно зад шоко-чашата ! ;)
Поздрави и лек петък ! :)
Magiosnika 24 юни 2011 г., 7:43 ч.
Ели, писали сме почти едновременно! :) Абе все ще се намери някое скрито . :)))
Аелис 24 юни 2011 г., 9:09 ч.
Миро, кексчетата изглеждат много- много вкусни!И шоколада се е разположих точно там, където му е мястото:))).
Рецептата е точно като за мен, благодаря ти!
Just V. 24 юни 2011 г., 13:36 ч.
Много мекички и пухкави изглеждат! Както ми се пие кафе в момента, с удоволствие бих го придружила с едно от тези кексчета :)
Magiosnika 25 юни 2011 г., 12:38 ч.
Моля, няма защо, Аелис ! :) Пробвай ги и няма да съжаляваш ! ;)
Just V , дано си се почерпила, че се разграбиха като топъл хляб! :)))) Наистина станаха пухкави и мекички ! :)
Vili 25 юни 2011 г., 13:21 ч.
Ооо... такива кексчета са любими на децата ми... И винаги се сърдят, че шоколада им е малко... :)))
Magiosnika 25 юни 2011 г., 13:28 ч.
Вили, за децата (а и не само за тях) шоколада винаги е малко ! :))))